Document ID: 32003R1465

Κανονισμός (ΕΚ) αριθ. 1465/2003 της Επιτροπής
της 19ης Αυγούστου 2003
για τροποποίηση του κανονισμού (ΕΚ) αριθ. 1508/2001 για τον καθορισμό της εμπορικής προδιαγραφής που εφαρμόζεται στα κρεμμύδια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 1508/2001 της Επιτροπής(3), όπως τροποποιήθηκε από τον κανονισμό (ΕΚ) αριθ. 46/2003(4), έχει καθορίσει την εμπορική προδιαγραφή για τα κρεμμύδια, κυρίως όσον αφορά την παρουσίαση και τις διατάξεις που αφορούν τη σήμανση.
(2) Στην αγορά εμφανίζονται συνεχώς συχνότερα συσκευασίες πώλησης που περιέχουν μείγματα κρεμμυδιών διαφόρων χρωμάτων, πράγμα που επιτρέπει να ικανοποιείται η ζήτηση από ορισμένους καταναλωτές.
(3) Το ανόθευτο εμπόριο απαιτεί τα κρεμμύδια που πωλούνται στην ίδια συσκευασία να είναι ομοιογενούς ποιότητας. Γι' αυτό πρέπει να υπάρχει ομοιογένεια ποιότητας για μείγματα κρεμμυδιών διαφόρων χρωμάτων καθώς επίσης για κάθε χρώμα, καταγωγή, ποικιλία και μέγεθος όταν συνδυάζονται στην ίδια συσκευασία. Επιπλέον, σε τέτοιες συσκευασίες πώλησης, πρέπει να αναφέρονται καθένα από τα χρώματα που υπάρχουν σ' αυτή καθώς και η χώρα καταγωγής για καθένα από τα διάφορα χρώματα.
(4) Συνεπώς ο κανονισμός (ΕΚ) αριθ. 1508/2001 πρέπει να τροποποιηθεί αναλόγως.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1508/2001 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Αυγούστου 2003.

Labels: 3
17